ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱵᱚᱱᱚᱛ

ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱡᱷᱟᱲᱜᱨᱟᱢ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾

ᱚᱛᱱᱚᱜ
ᱟᱞᱚᱢᱯᱩᱨ, ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱵᱚᱱᱚᱛ ᱨᱮᱱᱟᱜ ᱢᱤᱫ ᱜᱨᱟᱢ ᱯᱟᱸᱪᱟᱭᱟᱛ  ᱨᱮ ᱢᱮᱱᱟᱜᱼᱟ ᱾

ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱜᱳᱯᱤᱵᱚᱞᱞᱚᱵᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱥᱟᱸᱠᱨᱟᱭᱤᱞ ᱟᱨ ᱱᱟᱭᱟᱜᱨᱟᱢ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱳᱰᱤᱥᱟ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱠᱳᱞᱤᱭᱟᱱᱟ ᱟᱨ ᱥᱩᱞᱤᱭᱟᱯᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ/ᱛᱚᱦᱥᱤᱞ ᱟᱨ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱥᱚᱨᱚᱥᱠᱚᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ/ᱛᱚᱯᱥᱤᱞ ᱟᱨ ᱯᱟᱪᱮ ᱨᱮ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱵᱟᱦᱨᱟᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾

ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱢᱮᱫᱤᱱᱤᱯᱩᱨ ᱠᱷᱚᱱ ᱫᱚ ᱓᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱗᱕.᱘᱓ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱘᱐ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱒᱑᱖ ᱜᱚᱴᱟᱝ ᱢᱚᱣᱡᱟ ᱟᱨ ᱑᱙᱙ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱜᱳᱯᱤᱵᱚᱞᱞᱚᱵᱷᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱪᱷᱚᱛᱤᱱᱟᱥᱳᱞ ᱨᱮ ᱢᱮᱱᱟᱜᱼᱟ ᱾

ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱕,᱔᱔᱙ ᱦᱮᱠᱴᱟᱨ ᱵᱤᱨ ᱴᱚᱴᱷᱟ ᱛᱟᱦᱮᱸ ᱠᱟᱱᱟ, ᱒᱐᱐᱕-᱐᱖ ᱥᱟᱞ ᱨᱮ ᱜᱩᱴ ᱚᱛᱱᱚᱜ ᱴᱚᱴᱷᱟ ᱫᱚ ᱒᱗,᱓᱙᱒ ᱦᱮᱠᱴᱟᱨ ᱛᱟᱦᱮᱸ ᱠᱟᱱᱟ ᱾

ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱟᱞᱚᱢᱯᱩᱨ, ᱚᱢᱚᱨᱫᱟᱜ, ᱜᱳᱯᱤᱵᱚᱞᱞᱚᱵᱷᱯᱩᱨ, ᱠᱮᱸᱫᱩᱜᱚᱨᱤ, ᱥᱚᱨᱤᱭᱟ, ᱥᱟᱥᱨᱟ ᱟᱨ ᱥᱚᱛᱢᱟ ᱾

ᱦᱚᱲ ᱞᱮᱠᱷᱟ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱘,᱒᱕᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱕,᱔᱗᱕ (᱕᱑%) ᱠᱚᱲᱟ ᱟᱨ ᱕᱒,᱗᱗᱙ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱓,᱑᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱙,᱔᱒᱓ (᱒᱗.᱑᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓᱖,᱘᱑᱙ (᱓᱔.᱐᱑%) ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱜᱳᱯᱤᱵᱚᱞᱞᱚᱵᱷᱯᱩᱨ (᱔,᱐᱖᱑) ᱟᱨ ᱱᱟᱭᱟᱵᱟᱥᱚᱱ (᱔,᱘᱒᱘) ᱾

ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱟᱞᱚᱢᱯᱩᱨ ᱯᱤᱨᱟᱥᱤᱢᱩᱞ (᱒,᱘᱖᱒), ᱥᱚᱨᱤᱭᱟ (᱖᱒᱙), ᱥᱟᱥᱨᱟ (᱓,᱔᱑᱘), ᱚᱢᱚᱨᱫᱟᱜ (᱘᱖᱙), ᱥᱚᱛᱢᱟ (ᱠᱳᱨᱛᱤᱨ) (᱑,᱓᱙᱐), ᱠᱮᱸᱫᱩᱣᱟᱜᱮᱨᱤᱭᱟ (᱑,᱔᱔᱐᱑), ᱪᱷᱚᱛᱤᱱᱟᱥᱳᱞ (᱑,᱐᱔᱐) ᱾

ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱒,᱒᱔᱘ ᱜᱚᱴᱟᱝ (᱖᱕.᱔᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱖,᱖᱒᱐ (᱗᱕.᱑᱑%) ᱠᱚᱲᱟ ᱟᱨ ᱒᱕,᱖᱒᱘ (᱕᱕.᱒᱖%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱙.᱘᱕% ᱛᱟᱦᱮᱸ ᱠᱟᱱᱟ ᱾

ᱯᱟᱹᱨᱥᱤ ᱟᱨ ᱫᱷᱚᱨᱚᱢ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱖.᱐᱖% ᱫᱚ ᱵᱟᱝᱞᱟ, ᱑᱙.᱙᱔% ᱫᱚ ᱥᱟᱱᱛᱟᱲᱤ ᱟᱨ ᱒.᱙᱖% ᱫᱚ ᱢᱩᱱᱰᱟᱨᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾

ᱠᱟᱹᱣᱰᱤ ᱟᱹᱨᱤ

ᱦᱮᱡ ᱥᱮᱱ
ᱫᱩᱨᱜᱟᱯᱩᱨ (ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ) ᱠᱷᱚᱱ ᱱᱟᱭᱟᱜᱨᱟᱢ (ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱙ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱓᱑ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱖,᱙᱕᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱙ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱘᱐᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱒ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱒,᱙᱒᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾

ᱥᱚᱵᱚᱨᱱᱟᱠᱷᱟ ᱢᱚᱦᱟᱵᱤᱫᱫᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱘᱘ ᱥᱟᱞ ᱨᱮ ᱜᱳᱯᱤᱵᱚᱞᱞᱚᱵᱷᱯᱩᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱱᱚᱣᱟ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱝᱞᱟ, ᱥᱟᱱᱛᱟᱲᱤ, ᱤᱝᱞᱤᱥ, ᱥᱚᱸᱥᱠᱨᱤᱛ, ᱱᱟᱜᱟᱢ, ᱚᱛᱱᱚᱜ, ᱟᱱᱴᱨᱚᱯᱚᱞᱚᱡᱤ ᱟᱨ ᱟᱱᱴᱨᱚᱯᱚᱞᱚᱡᱤ ᱨᱮ ᱢᱟᱱᱚᱛ ᱠᱚᱨᱥ ᱮᱢᱚᱜ ᱠᱟᱱᱟ ᱾

ᱦᱚᱲᱢᱚ ᱥᱟᱶᱟᱨ
ᱜᱳᱯᱤᱵᱚᱞᱞᱚᱵᱷᱯᱩᱨ ᱫᱮᱦᱟᱛ ᱟᱥᱯᱟᱛᱟᱞ, ᱜᱳᱯᱤᱵᱚᱞᱞᱚᱵᱷᱯᱩᱨ ᱨᱮ ᱓᱐ ᱵᱮᱰ ᱟᱜ, ᱜᱳᱯᱤᱵᱚᱞᱞᱚᱵᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱚᱸᱰᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ: ᱥᱟᱥᱨᱟ (᱑᱐ ᱵᱮᱰ ᱟᱜ), ᱟᱞᱚᱢᱯᱩᱨ (᱖ ᱵᱮᱰ ᱟᱜ) ᱟᱨ ᱫᱷᱚᱱᱥᱚᱞ (᱔ ᱵᱮᱰ ᱟᱜ) ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ